Rīgā

|  |  |
| --- | --- |
| Datums skatāms laika zīmogā | Nr. 18/TA-1505 |
| Uz 16.06.2021. | Nr. 142.9/19-3-13/21 |

Latvijas Republikas Saeimas

Administratīvi teritoriālās reformas komisijai

Par finansējumu Latviešu vēsturisko

zemju attīstības padomes

sekretariāta darbības nodrošināšanai

Valsts kancelejā ir saņemta Latvijas Republikas Saeimas Administratīvi teritoriālās reformas komisijas 2021. gada 16. jūnija vēstule Nr. 142.9/19-3-13/21 ar aicinājumu Ministru kabinetam nodrošināt finansējumu Latviešu vēsturisko zemju attīstības padomes sekretariāta darbības nodrošināšanai.

Kultūras ministrijas sagatavotais finansējuma pieprasījums prioritārajam pasākumam "Latviešu vēsturisko zemju likuma ieviešana (sekretariāta darbības nodrošināšana)" tiks izskatīts kārtējā 2022. gada budžeta un 2022.‒2024. gada vidēja termiņa budžeta sagatavošanas procesā. Savukārt, lai izpildītu Latviešu vēsturisko zemju likuma pārejas noteikumu 1. punktā noteikto, ka Ministru kabinets līdz 2021. gada 30. septembrim apstiprina Latviešu vēsturisko zemju attīstības padomes nolikumu, un attiecīgi no 2021. gada 1. oktobra uzsāktu šīs padomes sekretariāta darbu, Kultūras ministrija 2021. gada augustā iesniegs Ministru kabinetā izskatīšanai rīkojuma projektu par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem", paredzot finansējumu šīs padomes sekretariāta darbībai no 2021. gada 1. oktobra līdz 2021. gada 31. decembrim.

Pielikumā: Ministru kabineta 2021. gada 17. augusta sēdes protokola   
Nr. 56 47. § izraksts.

|  |  |  |
| --- | --- | --- |
| Ministru prezidents | (paraksts\*) | A. K. Kariņš |

\* Dokuments ir parakstīts ar drošu elektronisko parakstu